Hieronymus Wierix
Hieronymus Wierix (Antverpiae anno 1553 fere natus; Antverpiae 21 Novembris anno 1619 mortuus) fuit chalcographus et delineator Flandricus.

Biographia 

Antonii filius, Ioannis ac Antonii II frater et Ioannis Baptistae Barbé socer, de 1573 semper domi laboravit. Patre mortuo, a Hieronymo Manacker commendatus est. Ut frater Ioannes, eius educationem incepit Alberti Dureri opera describendo. Anno 1570 cum Christophoro Plantin sociare iniit, qui luere debuit ne Hieronymus in vincula coniectus sit et idcirco eum dimisit. Anno 1573 magister scalptor factus est. Eius primae chalcographiae datae, anno 1577 effectae sunt. Illis annis pro libri editoribus variis laboravit. De 1577 usque ad 1580 Gulielmo van Haecht et eius nepoti Godevaard van Haecht multas imagines sculptas, maxime figuratas vel contra Hispanos argumentorum politicorum, perfecit. Praeterea ad efficiendas 153 chalcographias, explanantes Annotationes et meditationes in evangelia, contulit, quae a Societate Iesu mandatae et primum anno 1595 editae sunt, Hieronymi Nadal scripto nixantes. Etiam duodecim scalpturarum seriem effecit, quae miracula et intercessus divinos in Sancti Ignatii vita figurabant.

Maxime ruris facies et religiosa argumenta effigiavit, sed etiam effigies perfecit. Ob eius argumentorum religiosorum calchographias parvas notissimus est. Eius caelandi ratio tam similis quam fratris Ioannis est quin, de opera haud obsignata, fieri non potest ut alterutri accommodentur. Non exploratum est utri fratrum subnotationem IHW pertinet. 

Abraham van Merlen, Ioannes Baptista van den Sande, Iacobus de Weert, Antonius Wierix III et Theodoricus de Hoogstraten eius discupuli fuerunt.

Opera 
 Trinitas, chalcographia
 Sanctus Michael draconem necat', chalcographia, 1584
  Catharinae Henricae de Balzac d’Entragues effigies, chalcographia, 1600
 Adam et Eva, chalcographia ab Alberto Durero, 24,3 x 18,8 cm, 1566
 Frons libri Hieronymi Nadal Evangelicae Historiae Imaginum, chalcographia, 1593
 Crucifixum, aere chalcographia a Martino de Vos, 28,2 x 20,2 cm, 1583, Deutsche Fotothek, Dresdae 
 Nativitas Iesu, chalcographia, imago in Hieronymi Nadal Evangelicae Historiae Imaginibus, 1593 
 Petri Coecke de Aelst effigies, chalcographia
 Acedia'', chalcographia, apud Museum Artium Metropolitanum, Novi Eboraci

Notae

Bibliographia

Nexus externi 

 Hieronymus Wierix in Amstelodami Rijksmuseum 
 Hieronymus Wierix in Artnet 
 Hieronymus Wierix in The National Portrait Gallery 
 Hieronymus Wierix - Base Joconde 

Artifices Flandriae
Chalcographi
Scalptores